Press Release2/AAP/22Feb2018
आम आदमी पार्टी के राष्ट्रीय प्रवक्ता और राज्यसभा सांसद संजय सिंह ने कहा कि अभी मीडिया में ख़बरें आ रही हैं कि एक नई बात शुरु की गई है कि वी के जैन ने एक बयान दिया है कि जिससे मारपीट की बात साबित हो रही है, हम पहले दिन से कह रहे हैं कि ये दिल्ली सरकार को गिराने की एक साज़िश है।
वी के जैन के बयान को पुलिस ने दर्ज़ किया था। जिसमें वी के जैन ने कहा था कि वो जब उस बैठक में मौजूद थे तो कुछ देर के लिए वो वॉशरुम में गए थे, उसके दौरान क्या हुआ वो कुछ कह नहीं सकते। अब जो बयान टीवी के माध्यम से सामने आ रहे हैं उसमें कहा जा रहा है कि उनके साथ मारपीट की गई है और वी के जैन जब वॉशरुम से वापस आए तो मुख्य सचिव अपना चश्मा ढूंढ रहे थे। अब ये बयान क्यों बदल गए? किसने दबाव में बयान बदलवाए जा रहे हैं?
दरअसल आज सुबह फिर से वीके जैन को उठाया जाता है और उनका बयान पलटवा दिया जाता है। हम पहले दिन से कह रहे हैं कि दिल्ली की आम आदमी पार्टी की सरकार को गिराने की गहरी साज़िश चल रही है। इन्हीं वी के जैन ने पुलिस के सामने मुख्य सचिव के साथ मारपीट जैसी कोई बात नहीं थी और आज कोर्ट के सामने उनके अलग बयान कराए जा रहे हैं।
एक तरफ़ सचिवालय में मंत्री के साथ मारपीट की जाती है, उसके पूरे साक्ष्य मौजूद है लेकिन फिर भी कोई कार्रवाई पुलिस नहीं कर रही है।
ये वो लोग हैं जो सोहराबुद्दीन फर्ज़ी एकाउंटर कराके गवाहों को पलटवा देते हैं, जज लोया की हत्या हो जाती है, व्यापम के सारे गवाहों को मरवा दिया जाता है।
दिल्ली सरकार के सभी कर्मचारी सरकार का असहयोग करने पर उतर आए हैं लेकिन ये ग़लत हैं। जनता का काम रोकने से कुछ हांसिल नहीं होगा। दिल्ली की जनता ये सबकुछ देख रही है।
आम आदमी पार्टी के वरिष्ठ नेता और राष्ट्रीय प्रवक्ता आशुतोष ने कहा कि ‘मीडिया के माध्यम से ये पता चला है कि वी के जैन का जो बयान पुलिस ने कोर्ट में पेश किया है वो उस बयान से बिल्कुल अलग है जो वी के जैन ने पुलिस के सामने दिया था। क्योंकि पुलिस के सामने दिए गए बयान में वी के जैन ने कहा था मैं कह नहीं सकता कि मेरी ग़ैरमौजूदगी में बैठक में क्या हुआ था। लेकिन कोर्ट में जो बयान पेश किया गया है वो बिल्कुल अलग है और ये दिखाता है कि सरकार के ख़िलाफ़ साज़िश रची जा रही है।
हो सकता है कि हमारे राष्ट्रीय संयोजक को फंसाने के लिए भी यह बड़ी साज़िश की जा रही हो। क्योंकि ये पूरा देश जानता है कि ये लोग कैसे गवाहों को पलटवाते हैं।
दो बयानों के बीच ये साफ़ हो गया है कि आम आदमी पार्टी की सरकार को गिराने के लिए यह गहरी साज़िश रची जा रही है।
eng_Latn hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva